
CONSILIUL JUDEŢEAN    

HOTĂRÂRE                                                                                                         
privind aprobarea organigramei şi a statului de funcţii 

 ale Spitalului Judeţean de Urgenţă  Bistriţa pentru anul  2014
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 28 consilieri judeţeni;
  
Având în vedere:   

- expunerea de motive nr. IIB/9543 din 08.07.2014 a Vicepreşedintelui Consiliului Judeţean Bistriţa-Năsăud;
- raportul comun nr. IIB/9546 din 08.07.2014 al Direcţiei administraţie locală şi Direcţiei economice din cadrul Consiliului Judeţean Bistriţa-Năsăud;

- adresa nr. 4083 din 06.06.2014 a Spitalului Judeţean de Urgenţă Bistriţa, înregistrată la Consiliul Judeţean Bistriţa-Năsăud sub nr. IA/8176 din 10.06.2014;
- adresa nr. 5319 din 16.07.2014 a Spitalului Judeţean de Urgenţă Bistriţa, înregistrată la Consiliul Judeţean Bistriţa-Năsăud sub nr. IA/10106 din 16.07.2014;

- prevederile Dispoziţiei Preşedintelui Consiliului Judeţean Bistriţa-Năsăud nr. 136/2010 privind preluarea de către Consiliul Judeţean Bistriţa-Năsăud a managementului asistenţei medicale furnizate de către Spitalul Judeţean de Urgenţă Bistriţa;
- prevederile Dispoziţiei Preşedintelui Consiliului Judeţean Bistriţa-Năsăud nr. 102/2014 privind aprobarea numărului maxim de posturi finanţate pe anul 2014 şi a plafonului maxim de cheltuieli de personal;

- prevederile Hotărârii Consiliului Judeţean Bistriţa-Năsăud nr. 97/2013 privind aprobarea organigramei şi a statului de funcţii ale Spitalului Judeţean de Urgenţă  Bistriţa pentru anul  2013;
- prevederile Hotărârii Consiliului Judeţean Bistriţa-Năsăud nr. 8/2014 privind aprobarea bugetului propriu al Consiliului Judeţean Bistriţa-Năsăud pe anul 2014, conform Legii bugetului de stat pe anul 2014 nr. 356/2013 şi al estimărilor pe anii 2015 – 2017;
- prevederile Hotărârii Consiliului Judeţean Bistriţa-Năsăud nr. 21/2014 privind aprobarea bugetului de venituri şi cheltuieli la Spitalul Judeţean de Urgenţă Bistriţa pe anul 2014;

- prevederile Ordinului Ministrului Sănătăţii nr. 1224/2010 privind aprobarea normativelor de personal pentru asistenţă medicală spitalicească, precum şi pentru modificarea şi completarea Ordinului Ministerului Sănătăţii nr. 1778/2006 privind aprobarea normativelor de personal;

- prevederile Anexei nr. 22 din  Ordinul Ministrului Sănătăţii nr. 834/2011 privind aprobarea Criteriilor pentru clasificarea pe categorii a unităţilor şi subunităţilor sanitare, stabilirea nivelului de salarizare pe grade pentru personalul cu funcţii de conducere, precum şi funcţiile care beneficiază de un număr de clase suplimentare faţă de salariul de bază;

- prevederile Ordinului Ministrului Sănătăţii nr. 975/2012 privind organizarea structurii de management al calităţii serviciilor medicale în cadrul unităţilor sanitare cu paturi din reţeaua Ministerului Sănătăţii şi a autorităţilor administraţiei publice locale;
- prevederile art. 171, art. 173, art. 182 alin.(1) lit.d), art. 188, art. 191 alin.(1) şi (9) din Legea nr. 95/2006 privind reforma în domeniul sănătăţii, cu completările şi modificările ulterioare;
- prevederile Ordinului Ministrului Sănătăţii nr. 490/2010 privind aprobarea structurii organizatorice a Spitalului Judeţean de Urgenţă Bistriţa;
- raportul nr. IB/10532/25.07.2014 al Comisiei de  administraţie;
- raportul nr. IB/10531/25.07.2014 al Comisiei economice;
- raportul nr. IB/10529/25.07.2014 al Comisiei de cultură.

         În temeiul dispoziţiilor art. 91 alin. 2 lit c), art. 97, art. 115 alin.(1) lit. c)  din Legea nr. 215/2001 privind administraţia publică locală, republicată, cu modificările şi completările ulterioare, 
HOTĂRĂŞTE:
Art.1. Se aprobă organigrama şi statul de funcţii ale Spitalului Judeţean de Urgenţă Bistriţa pentru anul 2014, conform Anexelor nr. 1-6.
Art.2. Anexele nr.1-6 fac parte integrantă din prezenta hotărâre.
Art.3. La data intrării în vigoare a prevederilor prezentei hotărâri, se abrogă Hotărârea Consiliului Judeţean Bistriţa-Năsăud nr. 97 din 26 iunie 2013 privind aprobarea organigramei şi a statului de funcţii ale Spitalului Judeţean de Urgenţă Bistriţa pentru anul 2013. 
Art.4. Prezenta  hotărâre a  fost  adoptată  cu  un  număr  de  28  voturi  « pentru ».
Art.5. Cu ducerea la îndeplinire a prevederilor prezentei hotărâri se încredinţează managerul Spitalului Judeţean de Urgenţă Bistriţa.
Art.6. Prezenta hotărâre se comunică de către Serviciul administraţie şi relaţii publice  cu:

· Direcţia administraţie locală;
· Direcţia economică;
· Compartiment audit public intern;
· Spitalul Judeţean de Urgenţă Bistriţa;
· Instituţia Prefectului judeţul Bistriţa-Năsăud.

PREŞEDINTE,

EMIL RADU MOLDOVAN

